Desembermaande is oor algemeen baie warm, verwag meer as een waaier in 2-slaapkamereenheid. Bietjie in 'n raserige omgewing.
Die Anker Gastehuis se diens is baie goed, almal is vriendelik en behulpsaam. Ons het 'n lekker dag gehad.
Baie rustig, gasheer en -vrou so vriendelik! Soveel moeite gedoen om ons verblyf te vergemaklik. Ons ingelig oor doendinge in die omgewing. Ons het heerlik oornag. Baie dankie!
Ons het in die Karoo-kamer oorgeslaap - uitstekende waarde vir geld. Ons gasvrou het 'n lekker aandete in die hotel bespreek, stapafstand in hierdie pragtige dorpie. Philippolis sien ons weer!
Ek was baie beïndruk dat toe ek daar kom is ons dadelik ingelig dat ons moet plek bespreek vir ete's en die eienaar het self die besprekings gemaak, wat dit baie maklik gemaak het aangesien dit my eerste keer daar was. As mens nie weet van die voorafbespreking by sekere plekke nie is jy sonder kos die aand, want die dorpies is klein.
Ons het basies oornagverblyf verlang, 'n bed met skoon en warm beddegoed en elementêre geriewe. Daarby veilige parkering. Niks luuks. Ons het gekry waarop ons gehoop het en waarvoor ons betaal het.
Ons het by Anker Guesthouse oorgebly as 'n halfpad stop tussen die Kaap en Drakensberge. Die kamers was goed toegerus, skoon en netjies. Dit was baie koud die aand, maar ons het lekker snoesig geslaap.
Daar was net te veel klein goedjies wat nie reg was nie, bv. die wasbakmengkraan in die badkamer was heeltemal los, die waaier in die kamer kan nie afskakel nie en nog ander ooglopende klein goedjies wat nie reg is nie. Met al hierdie probleempies uit die weg geruim kan die verblyf daar baie aangenaam wees.
Die verblyf by Anker was baie aangenaam en rustig en die gasvrou, Elaine, het uit haar pad gegaan om ons verblyf 'n onvergeetlike een te maak in skoon, mooi versierde kamers. Ons wou amper nie vertrek toe dit tyd was nie. Sal volgende keer graag 'n bietje langer wil bly. Die restaurante wat Elain vir ons bespreek het, het 'n lekker bord kos bedien met vriendelike gasvryheid wat 'n mens nie oral aantref nie.
Die Anker was ideaal vir wat ons benodig het, al wat bietjie sleg was, was dat die toilet los van die vloer was, en dat ons nie die vensters ordentlik kon toemaak in die kinders se kamer nie, so vir veiligheid het ons hulle by ons laat slaap. Verder was die bed lekker sag en skoon, en ons kon die kar binne parkeer wat great was.
Ons het baie lekker gebly. Die aanbeveling vir die restaurant was bietjie teleurstellend. Andersins verseker die moeite werd.
Ek was uiters verbaas oor die wonderlike en vinnige kliëntediens met die bespreking. Dis 'n baie beter pad om te ry en 'n uitstekende alternatief om 'n blaaskans te neem van die besige N1.
Ons het meer verwag van die fasiliteite vir selfsorg en die deur is regoor die bed sodat verbygangers direk op die bed kan kyk.
Dankie Elaine vir jou gasvryheid. Jy het ons tuis laat voel. Ons het lekker gebraai op die stoep. Die kamers was skoon en netjies. Besoek gerus die museum op Phillipolis. Die kinders het heerlik baljaar op die stoep. Mal oor die rustigheid.
Gawe mense. Goeie waarde as mens jou eie eetgoed wil maak en nie tot laat die oggend wil wag vir ontbyt nie.
Die gastehuis was skoon en netjies met 'n lekker ruim kamer wat op die stoep uitloop. Elaine is 'n warm en vriendelike mens en het ons sommer dadelik tuis laat voel. Sy het 'n plaaslike restaurant aanbeveel en ons het die kos en geselskap daar vreeslik geniet. Ons was bevoorreg om die plaaslike "band" daar te hê wat ons bederf het met hulle musiektalent. Ons het gevoel asof ons al jare lank op die dorp bly.
Ons sal Anker Gastehuis aanbeveel vir enige iemand wat verblyf op Philippolis soek. Dit is beslis waarde vir geld. Die aandete wat vir ons gereël is by een van die plaaslike eetplekke was 'n ervaring en 'n half. Die geselskap van die dame wat die plek bestuur was insiggewend en baie interessant.
Dit was baie lekker gewees om julle hier by die Anker te gehad het, baie dankie vir die mooi briefie, ek waardeer dit baie.
baie dankie vir die komplement ek waardeur dit regtig baie, ek is so bly julle het lekker gebly. en is veilig terug by die huis
Ons het oornagakkommodasie bespreek hier vir rus tussen die Kaap en Johannesburg. Die Anker het alles wat jy nodig het, selfs al bly mens langer. Skoon en netjies.
Baie beïndruk met die verblyf wat skoon en netjies was. Vir die prys wat gevra word teenoor dit wat jy ontvang, is dit 5-ster verblyf.
Die pad na Pilippolis is nie baie goed nie, maar die blyplek is baie netjies en die eienaar is baie vriendelik en behulpsaam. Sal die plek beslis aanbeveel.
Anker Gastehuis is netjies en baie goeie waarde vir geld. Dis mooi uiteengesit en die beddens was baie gemaklik. Dis een van die min kere wat ek 'n rustige nagrus gehad het by 'n oornag-fasiliteit.